text: Jeg vil være SF-formand 
  12 september 2012 kl. 09.15
  Sundhedsminister Astrid Krag, som er vokset op i Tørring, vil senere i dag meddele sit kandidatur til formandsposten i SF, erfarer TV2.
  Så trækker hun den ikke længere i ørerne, sundhedsminister Astrid Krag.
  Ifølge TV2 vil den 29-årige minister senere onsdag meddele sit kandidatur til posten som SF's nye formand efter, at Villy Søvndal overraskende meddelte, at han trak sig for partiformand.
  
  I Villy-kredsen 
  Astrid Krag hører til i kredsen omkring Villy Søvndal sammen med politisk ordfører Jesper Petersen og skatteminister Thor Möger Pedersen.
  Partiet grønne fløj med miljøminister Ida Auken i spidsen vil ikke stille med en kandidat til posten.
  